મોરબી : મોરબીની સિવીલ હોસ્પીટલ યેનકેન પ્રકારે હંમેશા ચર્ચામા રહે છે ત્યારે આજે વધુ એક વખત મોરબી સિવીલ હોસ્પીટલની ચોકાવનારી વાત બહાર આવી છે જેમા કેસ કાઢવાના તો ઠીક પરંતુ દર્દીઓ પાસેથી રોગી કલ્યાણ સમિતિના નામે દૈનિક રીતે પલંગના ભાડા પણ વસુલવમાં આવે છે અને સારવાર લેવા આવતા ગરીબોને નિચોવવામાં કોઈ કસર છોડાતી નથી આશ્ચર્ય તો એ વાતનું છે કે એક પણ ફી ની પહોંચ અપાતી નથી અને ઉઘરાણામાં સિવિલ હોસ્પિટલના સતાધીશો મુકપ્રેક્ષક બની તમાશો નિહાળે છે.